Iwakken ad t-tezuzen ilaq ad t-tettel uqbel, qqaren-d belli tuttla tessishil iḍes i llufan, daɣen ur yettduqqus ara deg yiḍ.Ihi tayemmat iwakken ad tettel mmi-s, ilaq ad teqqim ɣer lqaa , ad teẓẓel iḍaren-is. Imir ad tessers asutel (yesan azal n snat n lmitrat deg teɣzi ɣef iḍarren-is, Ad ternu aceṭṭiḍ n tuttla neɣ ugar ma yella d ccetwa,syin akin ad ternu tabessast fell-asen iwakken ad tt-tezwir ɣer daxel i tqejjirin n llufan umbad ad tessers fell-as mmi-is, aqarru-is ɣer ljiha n tfednin-is ad as- tdewwar tabessast-nni I tqejjirin-is, imir ad tdewwar aceṭṭiḍ ntuttla fell-as si tedmar-is alamma d tifednin-is s usutel-nni.